Dianna Agronová

Dianna Elise Agron (* 30. apríl 1986, Savannah, Georgia, Spojené štáty) je americká herečka, speváčka a tanečníčka. Preslávila ju rola Quinn Fabrayovej v seriáli stanice Fox, Glee.

 Detstvo a mladosť 
Dianna Agron sa narodila v meste Savannah v štáte Georgia a vyrastala v San Antionio v Texase, a San Francisco v Kalifornii. Je dcérou Mary (rod. Barnes) a Ronalda S. Agrona, generálneho riaditeľa Hyatt hotels. Vzhľadom k otcovej kariére, Dianna priznala, že spolu s rodinou často žili v hoteloch.http://www.wetpaint.com/glee/video/dianna-agron-grew-up-living-in-a-hotel-glee-star-on-jimmy-kimmel-for-april-12-2012-video Má mladšieho brata Jamesa. Jej otec sa narodil do židovskej rodiny, zatiaľ čo jej matka konvertovala na Judaizmus. Dianna chodila do hebrejskej školy a mala Bat Mitzvah.  Jej prastarí rodičia z otcovej strany boli židovskí imigranti z východnej Európy a ich pôvodné priezvisko, Agronsky, bolo pozmenené úradníkmi z Ellis Island.

Navštevovala školy ako Burlingame Intermediate School a Burlingame High School v Kalifornií.

 Kariéra 
Najskôr začínala v televíznych seriáloch, ako napríklad C.S.I.: Kriminálka New York, či Veronica Marsová. Objavila sa tiež v štyroch epizódach seriálu Hrdinovia, kde stvárnila postavu Debbie Marshallovej.

Najväčší prelom v jej kariére, jej však zaistil seriál Glee, kde sa predviedla ako študentka Quinn Fabrayová. Tiež sa objavila aj v koncertnom filme Glee z roku 2011 a v rovnakom roku, stvárnila aj postavu Sarah Hart vo filme Som číslo štyri. Po boku hercov ako Robert De Niro či Michelle Pfeiffer s objavila v komédií Mafiánovci z roku 2013.

V roku 2015, sa objavila v romantickej komédií Tumbledown, v ktorom sa tiež objavili herci ako Rebecca Hall či Jason Sudeikis. V rovnakom roku, sa tiež objavila aj v dráme Bare, kde stvárnila hlavnú postavu.

V roku 2017 sa objavila vo filme The Crash, po boku hercov ako je AnnaSophia Robb či Minnie Driver.

 Súkromný život 
Agronová a jej herecká kolegyňa zo seriálu Glee, Lea Michele si v roku 2009 prenajali spoločný byt v centre Los Angeles. Dvakrát podstúpila operáciu nosnej prepážky po tom, čo si v štrnástich rokoch udrela nos na párty a ďalší krát na turné s Glee. Klebety o zasnúbení s hercom Alexom Pettyferom v roku 2011 sa nepotvrdili. Koncom roka 2015 sa zasnúbila s Winstonom Marshallom z kapely Mumford & Sons. Zosobášili sa 15. októbra 2016 v Maroku.http://m.eonline.com/news/802121/dianna-agron-marries-mumford-and-sons-winston-marshall-in-romantic-ceremony

 Filmografia 
 Veronica Marsová (2006)
 Hrdinovia (2007)
 Skid Marks (2007)
 Glee (2009)
 The Romantics (2010)
 Varieté (2010)
 Som číslo štyri (2011)
 Glee: The 3D Concert Movie (2011)
 The Glee Project (2012)
 Mafiánovci (2013)
 Zipper (2015)
 Tumbledown (2015)
 Bare (2015)
 The Crash (2017)

 Referencie 

 Iné projekty 

 Externé odkazy 



 Zdroj 

Kategória:Filmové herečky USA
Kategória:Televízne herečky USA
Kategória:Popové speváčky USA
Kategória:Tanečníci USA
Kategória:Filmové herečky židovského pôvodu
Kategória:Televízne herečky židovského pôvodu
Kategória:Speváčky židovského pôvodu
Kategória:Osobnosti USA židovského pôvodu
Kategória:Osobnosti zo Savannah